Dom zdravlja Valjevo

Pitanje:

U traženim tehničkim karakteristikama za defibrilator naveli ste ( do u poslednji detalj) tehničke karakteristike jednog proizvoda, koji proizvodi jedan proizvođač. S obzirom da tražene zahteve zadovoljava samo jedan ponuđač, ćime su diskriminisani drugi proizvođači, tj ponuđači, onemogućemo je postojanje konkurencije, a time je prekršen Zakon o javnim nabavakama.

Ukoliko posedujete dokaz da tražene karakteristike poseduju minimum dva ponuđača, tj proizvođača, molimo vas da nas informišete o tome u vašem odgovoru na pitanje.

Ukoliko pak ne posedujete dokaz o konkurentnosti, predlažemo vam da izmenite tehničke karakteristike na način da ih zadovoljavaju dva ili više ponuđača, a čime biste obezbedili konkurenciju i samim tim kvalitet i ekonomski najpovoqniju ponudu i to na sledeći način:

Tačka 11: Defibrilator mora da poseduje memorijsku karticu ili internu memoriju za kontimuirano snimanje, minimalno 40 mimuta kontinuiranog EKG-a; Minimalno 100 događaja sa registrovanim informacijama o isporučenim šokovima, izabranoj energiji i analizama ritma.

Tačka 17: težina aparata sa baterijom i parom elektroda maksimalno 3,2 kg,

Tačka 19: Opseg rada temperature korišćewa defibrilatora od 05⁰C do +40⁰C ili širi, uz mogućnost upotrebe minimum 1 čas na temperaturi u opsegu -20⁰C do +60⁰C ili šire.

Odgovor:

Rukovodeći se načelima javne nabavke, članom 9, Zakona o javnim nabavkama naručilac je tehničke karakteristike defibrilatora pripremio isključivo na osnovu definisanih potreba krajnjih korisnika. Kao medicinsko sredstvo koje se koristi u urgentnim stanjima, kod životno ugroženih pacijenata, kvalitet i funkcionalnost istog je za naručioca od neprocenjive vrednosti.

Što se tiče spornih tehničkih karakteristika odgovori su sledeći:

* Naručilac je pri definisanju liste minimalnih tehničkih karakteristika za stavku br. 11, 28,29 i 30, definisao: kapacitet memorijske kartice ili interne memorije koju predmetno dobro mora da poseduje.

Obzirom da je  defibrilator koji se nabavlja, namenjen za terenski rad i transport urgentnih stanja, naručilac je pri definisanju tehničkih karakteristike koje opisuju kapacitet memorije vodio računa da je do najbliže ustanove trecijarnog nivoa naručioc udaljen najmanje 90 minuta vožnje. Rukovodeći se činjenicom da su memorisane informacije u defibrilatoru u pojedinim situacijama od vitalnog značaja za dalje zbrinjavanje pacijenta i istovremeno u spornim situacijama jedini sudski dokaz da je reanimacija odgovorno i stručno sprovedena, zahtevani kapacitet memorije je minimalni uslov koji je za naručioca u eksploataciji predmetnog dobra od neprocenjive vrednosti.

* Naručilac je pri definisanju liste minimalnih tehničkih karakteristika za stavku br. 17, definisao: "Težina aparata maksimalno 1,6 kg'', iz razloga što veće portabilnosti aparata, a samim tim i funkcionalsti osoblja u radu sa istim. Zahtev za promenom tražene karakteristike za više od 50% nije prihvatljiv za naručioca.
* Naručilac je prilikom definisanja liste minimalnih tehničkih karakteristika za stavku 19, definisao: Opseg radne temperature korišćenja defibrilatora od  maksimalno -5⁰C do  minimalno +40⁰C ili širi.

Na osnovu dosadašnjeg iskustva naručioca, u praksi su moguće reanimacije na terenu koje mogu  veoma često potrajati i duže od 1h. Iz tog razloga za naručioca je neprihvatljivo da vremenski ograniči terensku upotrebu defibrilatora u vremenskim prilikama ispod 0⁰C.

Na osnovu izvršene analize ponude defibrilatora naručilac se uverio da na tržištu Republike Srbije postoji više ponuđača koji mogu odgovoriti zahtevanim tehničkim karakteristikama  za predmetno dobro, čime je obezbeđeno načelo obezbeđivanja konkurencije i konkursna dokumentacija urađena u skladu sa zakonom o javnim nabavkama.

Naručilac ostaje pri navedenim tehničkim karakteristikama.

Komisija za javnu nabavku